text: 23. ΝΟΜΟΣ υπ' αριθ. 1885 της 28/30 Ιουλ. 1951 Περί τροποποιήσεως και συμπληρώσεως του ν. 517/1948 "περί της ιθαγενείας των κατοίκων της Δωδεκανήσου, ή εκ ταύτης καταγομένων". Άρθρ.1.-Οι περί ων το άρθρ. 3 του υπ' αριθ. 517/1948 νόμου Έλληνες το γένος γεννηθέντες ή καταγόμενοι εκ Δωδεκανήσου, καθίστανται αυτοδικαίως Έλληνες υπήκοοι, εφ' όσον εγκατασταθώσιν εν Ελλάδι μέχρι τέλους του έτους 1952. Άρθρ.2.-1.Η προθεσμία υποβολής αιτήσεως πολιτογραφήσεως υπό των προς τούτο δικαιουμένων κατ' άρθρ. 4 παρ. 1 του ν. 517/1948, παρατείνεται αφ' ης έληξε μέχρι τέλους 1952. 2.Νομιμοποιούνται αι υπό των Ελληνικών Προξενικών Αρχών γενόμεναι πολιτογραφήσεις συνεπεία αιτήσεων υποβληθεισών αυταίς μετά την λήξιν της κατ' άρθρ. 4 παρ. 1 του ν. 517/1948 οριζομένης ενιαυσίου προθεσμίας. 3.(Αντικαθίσταται η παρ. 2 άρθρ. 4 ν. 517/1948, ανωτ. αριθ. 21). 4.(Προστίθενται παρ. 4 και 5 εις το άρθρ. 4 του αυτού ως άνω νόμου). 